NWR รายได้พุ่ง หนุนผลงานปี 63 ขาดทุนลดฮวบ 53% เหลือ 241 ลบ.
NWR รายได้พุ่ง หนุนผลงานปี 63 ขาดทุนลดฮวบ 53% เหลือ 241 ลบ. จากปีก่อนขาดทุน 515 ลบ.
1 มี.ค. 2564

บริษัทเนาวรัตน์พัฒนาการ จำกัด (มหาชน) หรือ NWR รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 ขาดทุนลดลง เนื่องจากบริษัทมีรายได้จากก่อสร้างเพิ่มขึ้นจากปี 2562 เท่ากับ 1,410.36 ล้านบาทหรือร้อยละ 22.32 โดยก่อนหน้านี้มีหลายโครงการที่ผู้ว่าจ้างส่งมอบพื้นที่ให้เข้าทำงานล่าช้า มีงานทับซ้อนของผู้ว่าจ้างและปรับเปลี่ยนแบบการก่อสร้าง หยุด/ชะลองาน เพราะแก้ไขแบบก่อสร้าง ในปี 2563 ปัญหาได้รับการแก้ไข หลายโครงการเริ่มทยอยก่อสร้างได้ ในขณะเดียวกัน มีรายได้จากโครงการใหม่หลายโครงการที่บริษัทเริ่มทยอยรับรู้รายได้
รวมถึงมีรายได้จากธุรกิจผลิตภัณฑ์คอนกรีตและอื่นๆในปี 2563 เพิ่มขึ้นจากปี 2562 เท่ากับ 733.77 ล้านบาท หรือ 73.58% เนื่องจากในปี 2563 บริษัทและบริษัท แอ็ดวานซ์ พรีแฟบ จำกัด ซึ่งเป็นบริษัทย่อย ประกอบธุรกิจผลิตภัณฑ์คอนกรีต มีรายได้จากการขายผลิตภัณฑ์คอนกรีตมากกว่าปี 2562 โดยเป็นการขายให้กับการก่อสร้างโครงการรถไฟฟ้า
พร้อมกันนี้ บริษัทประกาศงดจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563